Donas Kamilo
Donas Kamilo arba Dono Kamilo pasaulis (it. Don Camillo) – 1983 m. italų sukurta komedija, kurią režisavo ir pagrindinį vaidmenį atliko aktorius Terensas Hilas. Tai jo, kaip režisieriaus, debiutas. Scenarijų šiam filmui parašė jo žmona Lori Hill, o įsūnis Rosas Hilas sukūrė epizodinį vaidmenį. Juosta yra 1952 m. italų ir prancūzų filmo Mažas Dono Kamilo pasaulis (pranc. Le Petit monde de Don Camillo) perdirbinys ir pasakoja apie nedidelio miestelio šventiką, nuolatos girdintį Dievo balsą, bei jo konkurenciją su komunistinių pažiūrų meru Pepone.